pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงการก่อสร้างถนนสายแยก ทล.33 - ด่านผ่านแดนบ้านคลองลึก อ.อรัญประเทศ จ.สระแก้ว
วันพุธที่ 30 สิงหาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงการก่อสร้างถนนสายแยก ทล.33 - ด่านผ่านแดนบ้านคลองลึก อ.อรัญประเทศ จ.สระแก้ว
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจราชการโครงการก่อสร้างถนนสายแยก ทล.33 - ด่านผ่านแดนบ้านคลองลึก เมื่อวันที่ 27 สิงหาคม 2560
พร้อมด้วย นายชาติชาย ทิพย์สุนาวี ปลัดกระทรวงคมนาคม นายจิรุตม์ วิศาลจิตร ผู้ตรวจราชการกระทรวงคมนาคม นายพิศักดิ์ จิตวิริยะวศิน อธิบดีกรมทางหลวงชนบท และนายสรพงศ์ ไพฑูรย์พงษ์ ผู้ช่วยปลัดกระทรวงคมนาคม ณ พื้นที่โครงการฯ อ.อรัญประเทศ จ.สระแก้ว
นายอาคม เติมพิทยาไพสิฐ กล่าวว่า กรมทางหลวงชนบท (ทช.) ดําเนินการตามยุทธศาสตร์กระทรวงคมนาคมด้านการพัฒนาโครงสร้างพื้นฐานและการให้บริการระบบคมนาคมขนส่ง เพื่อยกระดับคุณภาพชีวิตของประชาชน และสอดคล้องกับยุทธศาสตร์ชาติด้านความร่วมมือระหว่างประเทศ เพื่อส่งเสริมให้ไทยเป็นฐานการประกอบธุรกิจ และพัฒนาระบบบริหารจัดการขนส่งสินค้าให้มีประสิทธิภาพ สามารถรองรับการขยายตัวของเศรษฐกิจเพื่อเชื่อมโยงการผลิตจากแหล่งไปสู่ตลาดและผู้บริโภคในทุกระดับ รวมทั้งเปิดประตูการค้าและพัฒนาความร่วมมือกับประเทศเพื่อนบ้าน โดย ทช. ได้ดําเนินโครงการก่อสร้างถนนสาย แยก ทล.33 - ด่านผ่านแดนบ้านคลองลึก อ.อรัญประเทศ จ.สระแก้ว งบประมาณ 935,000,000 บาท ลักษณะการก่อสร้างเป็นถนนใหม่ขนาด 4 ช่องจราจร ผิวจราจรกว้างช่องละ 3.50 เมตร ไหล่ทางกว้างข้างละ 2.50 เมตร จุดเริ่มต้นแยกออกจากทางหลวงหมายเลข 33 ที่ กม.291+500 จุดสิ้นสุดบรรจบกับทางหลวงหมายเลข 33 ที่ กม.15+425 พร้อมก่อสร้างสะพาน 3 แห่ง รวมทั้งระบบระบายน้ํา ไฟฟ้าแสงสว่าง เครื่องหมายจราจร และสิ่งอํานวยความปลอดภัยสําหรับผู้ใช้เส้นทาง ปัจจุบันผลงานมีความก้าวหน้า 85.94% กําหนดแล้วเสร็จเดือนพฤศจิกายน 2560 เมื่อโครงการแล้วเสร็จจะช่วยเชื่อมโยงโครงข่ายทางหลวงชนบทให้สมบูรณ์ รองรับการขยายตัวทางเศรษฐกิจและการท่องเที่ยว ช่วยแก้ปัญหาการจราจรและการกระจายสินค้าเข้า - ออกจากด่านพรมแดนสู่ภูมิภาคต่าง ๆ ได้สะดวกรวดเร็วยิ่งขึ้น
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท (3 เดือน) มีผู้ลงทะเบียนแล้ว 19.8 ล้านราย [กระทรวงการคลัง]
วันจันทร์ที่ 30 มีนาคม 2563
มาตรการเยียวยา 5,000 บาท (3 เดือน) มีผู้ลงทะเบียนแล้ว 19.8 ล้านราย [กระทรวงการคลัง]
มาตรการเยียวยา 5,000 บาท (3 เดือน) มีผู้ลงทะเบียนแล้ว 19.8 ล้านราย
ดร.อุตตม สาวนายน รัฐมนตรีว่าการกระทรวงการคลังเปิดเผยว่า จากการเปิดรับลงทะเบียนตามมาตรการเยียวยา 5,000 บาท (3 เดือน) ที่เว็บไซต์ www.เราไม่ทิ้งกัน.comตั้งแต่วันเสาร์ที่ 28 มีนาคม 2563มีผู้มาลงทะเบียนแล้วรวม 19.8 ล้านราย (ข้อมูล ณ เวลา 14.00 น.) ซึ่งในภาพรวมหลังการปรับเพิ่มสมรรถนะของระบบการลงทะเบียนแล้ว การลงทะเบียนดําเนินไปได้อย่างราบรื่น
รัฐมนตรีว่าการกระทรวงการคลังเน้นย้ําว่า คนทํางานที่ได้รับผลกระทบจากไวรัส Covid-19 โดยเฉพาะแรงงาน ลูกจ้างชั่วคราว หรือผู้ประกอบอาชีพอิสระ ที่ถูกเลิกจ้าง โดนลดเวลาทํางานที่ส่งผลต่อรายได้โดนลดเงินเดือน หรือสถานประกอบการถูกปิด มีสิทธิได้รับเงินเยียวยา 5,000 บาท โดยยังสามารถเข้ามาลงทะเบียนที่
www.เราไม่ทิ้งกัน.comได้ต่อเนื่องตลอด 24 ชั่วโมงทุกวัน ยังไม่มีกําหนดปิดรับลงทะเบียน เพื่อให้มั่นใจว่าคนทํางานที่ได้รับความเดือดร้อนจะได้รับการเยียวยาอย่างทั่วถึง
อย่างไรก็ดี การลงทะเบียนสําเร็จมิได้หมายความว่าจะได้รับเงินโดยอัตโนมัติ เนื่องจากผู้มีสิทธิได้รับเงินเยียวยา 5,000 บาท เป็นเวลา 3 เดือน (ตั้งแต่เดือนเมษายน - มิถุนายน 2563) จะต้องผ่านการตรวจสอบและคัดกรองตามหลักเกณฑ์ที่กําหนดก่อนจึงจะได้รับสิทธิ ทั้งนี้ เพื่อให้มั่นใจได้ว่าการจ่ายเงินเยียวยาถูกต้องและถึงมือผู้ได้รับผลกระทบอย่างแท้จริง โดยการประมวลผลจะใช้เวลาอย่างเร็วที่สุด 7 วันทําการ ในกรณีที่ข้อมูลครบถ้วนถูกต้อง แต่จากจํานวนผู้ให้ความสนใจลงทะเบียนมีมากกว่าที่คาดไว้มาก อาจทําให้การดําเนินการในขั้นตอนนี้ใช้เวลามากขึ้น
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-กรมบัญชีกลางอนุมัติอัตราค่าตอบแทนผู้ปฏิบัติงานทุกประเภท กรณี COVID-19จากเงินทดรองราชการฯ ที่ได้รับการขยายวงเงินฯ เป็นกรณีพิเศษ [กระทรวงการคลัง]
วันอาทิตย์ที่ 10 พฤษภาคม 2563
กรมบัญชีกลางอนุมัติอัตราค่าตอบแทนผู้ปฏิบัติงานทุกประเภท กรณี COVID-19จากเงินทดรองราชการฯ ที่ได้รับการขยายวงเงินฯ เป็นกรณีพิเศษ [กระทรวงการคลัง]
กรมบัญชีกลางอนุมัติอัตราค่าตอบแทนผู้ปฏิบัติงานทุกประเภท กรณี COVID-19จากเงินทดรองราชการฯ ที่ได้รับการขยายวงเงินฯ เป็นกรณีพิเศษ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่กรมบัญชีกลางได้อนุมัติให้กรมป้องกันและบรรเทาสาธารณภัย (ปภ.) และจังหวัด ยกเว้นการปฏิบัติตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ให้สามารถใช้จ่ายเงินทดรองราชการ ในเชิงป้องกันหรือยับยั้งภัยพิบัติกรณีฉุกเฉิน กรณี COVID-19 ที่ได้รับการขยายวงเงินจากกรมบัญชีกลาง เป็นค่าตอบแทนให้แก่ผู้ปฏิบัติงาน ทุกประเภทที่ได้รับมอบหมายหรือได้รับคําสั่งให้ออกปฏิบัติงานป้องกันหรือยับยั้งภัยพิบัติ ค่าใช้จ่ายในการดูแลด้านการดํารงชีพของผู้ได้รับผลกระทบ รวมทั้งค่าใช้จ่ายอื่นที่เกี่ยวข้องกับการป้องกันหรือยับยั้งภัยพิบัติดังกล่าวได้เป็นกรณีพิเศษ โดยมีผลตั้งแต่วันที่ 30 มีนาคม 2563 เป็นต้นไป ตามที่กระทรวงมหาดไทยขอทําความตกลง นั้น
“ความคืบหน้าล่าสุดเกี่ยวกับเรื่องนี้ กรมบัญชีกลาง กระทรวงการคลัง ได้อนุมัติอัตราค่าตอบแทน เพื่อให้ ปภ. และจังหวัดเบิกจ่ายค่าตอบแทนให้แก่ผู้ปฏิบัติงานทุกประเภทที่ได้รับมอบหมายหรือได้รับคําสั่งให้ออกปฏิบัติงานป้องกันหรือยับยั้งภัยพิบัติ กรณี COVID-19 ได้ตามอัตราที่กระทรวงมหาดไทยมีหนังสือขอทําความตกลง เมื่อวันที่ 7 พ.ค. 63 โดยเป็นค่าใช้จ่ายในการเดินทางไปปฏิบัติงานในลักษณะเหมาจ่าย เทียบเคียงกับอัตราที่กําหนดไว้ในพระราชกฤษฎีกาค่าใช้จ่ายในการเดินทางไปราชการ พ.ศ. 2526 และที่แก้ไขเพิ่มเติม และระเบียบกระทรวงการคลังว่าด้วยการเบิกค่าใช้จ่ายในการเดินทางไปราชการ พ.ศ. 2550 และที่แก้ไขเพิ่มเติม ดังนี้
1. กรณีผู้ปฏิบัติงานเกิน 6 ชั่วโมงขึ้นไป แต่ไม่เกิน 12 ชั่วโมง ให้ได้รับค่าใช้จ่ายในอัตราวันละ 120 บาท
2. กรณีผู้ปฏิบัติงานเกิน 12 ชั่วโมงขึ้นไป ให้ได้รับค่าใช้จ่ายในอัตราวันละ 240 บาท”อธิบดีกรมบัญชีกลาง กล่าว
อธิบดีกรมบัญชีกลางกล่าวในตอนท้ายว่า การอนุมัติอัตราค่าตอบแทนดังกล่าว เพื่อให้การใช้จ่ายเงินทดรองราชการในเชิงป้องกันหรือยับยั้งภัยพิบัติกรณีฉุกเฉินเป็นค่าตอบแทนผู้ปฏิบัติงานทุกประเภทที่ได้รับมอบหมายหรือได้รับคําสั่งให้ออกปฏิบัติงานป้องกันหรือยับยั้งภัยพิบัติกรณี COVID-19 เป็นไปในแนวทางเดียวกัน อีกทั้งเป็นการสนับสนุนการปฏิบัติงานของ ปภ. และจังหวัด ป้องกันหรือยับยั้งภัยพิบัติกรณีฉุกเฉินในสถานการณ์ COVID-19 ที่กําลังเกิดขึ้น
รัฐบาลไทย-ข่าวทำเนียบรัฐบาล-กก.สอบข้อเท็จจริงซื้อวัคซีนป้องกันพิษสุขบ้า เตรียมตรวจสอบเอกสารจัดซื้อวัคซีนย้อนหลัง 10 ปี
วันอังคารที่ 27 มีนาคม 2561
กก.สอบข้อเท็จจริงซื้อวัคซีนป้องกันพิษสุขบ้า เตรียมตรวจสอบเอกสารจัดซื้อวัคซีนย้อนหลัง 10 ปี
กก.สอบข้อเท็จจริงซื้อวัคซีนป้องกันพิษสุขบ้า เตรียมตรวจสอบเอกสารจัดซื้อวัคซีนย้อนหลัง 10 ปี พร้อมเชิญผู้แทนจาก กรมปศุสัตว์ และอ.ย. ชี้แจ้งข้อมูลเพิ่มเติมถึงกระบวนการป้องกัน 30 มี.ค. นี้
(วันนี้ 27 มี.ค. 61) นายสุรพงษ์ เจียสกุล รองปลัดกระทรวงเกษตรและสหกรณ์เปิดเผยภายหลังเป็นประธานการประชุมคณะกรรมการตรวจสอบข้อเท็จจริง กรณีปัญหาการจัดซื้อวัคซีนป้องกันโรคพิษสุนัขบ้าครั้งที่ 1/2561 ณ ห้องประชุมปลัดกระทรวงเกษตรและสหกรณ์ ว่า ตามที่ได้รับมอบหมายจากนายกฤษฎา บุญราช รัฐมนตรีว่าการกระทรวงเกษตรและสหกรณ์ ให้มีการตั้งคณะกรรมการตรวจสอบข้อเท็จจริงกรณีปัญหาการจัดซื้อวัคซีนป้องกันโรคพิษสุนัขบ้าให้เสร็จสิ้นภายในระยะเวลา 30 วันนั้น ในวันนี้จึงได้มีการประชุมคณะกรรมการ ซึ่งประกอบด้วย น.ส.พรรณทิพย์ สันติภากรณ์ ผู้อํานวยการกองคลัง สํานักงานปลัดกระทรวงเกษตรและสหกรณ์ นางฐิระกานต์ ดิฐวิญญู ผู้อํานวยการสํานักกฎหมาย สํานักงานปลัดกระทรวงเกษตรและสหกรณ์ อาจารย์นายสัตวแพทย์ ดร.เจนภพ สว่างเมฆ คณะสัตวแพทยศาสตร์ จุฬาลงกรณ์มหาวิทยาลัย ผู้แทนจากสัตวแพทยสภา โดยมีกรอบพิจารณาใน 2 ประเด็นที่สําคัญ ได้แก่ 1. กระบวนการและขั้นตอนการดําเนินการตามมาตรการป้องกันและกําจัดโรคพิษสุนัขบ้าโดยจะมีรวบรวมขอข้อมูลเอกสารจากหน่วยงานที่เกี่ยวข้อง ได้แก่ กรมปศุสัตว์ สํานักงานคณะกรรมการอาหารและยา (อย.) และ กรมส่งเสริมการปกครองส่วนท้องถิ่นภายในวันที่ 2 เม.ย. 61 อาทิ มาตรการในการป้องกันทั้งในช่วงที่ยังไม่เกิดโรค และช่วงที่เกิดโรค การขึ้นทะเบียนยาและการนําเข้า การตรวจสอบและควบคุมคุณภาพ รวมทั้งระบบควบคุมการกระจายโรคพิษสุนัขบ้า ขณะเดียวกัน กําหนดให้มีการประชุมครั้งที่ 2 ในวันที่ 30 มี.ค. 61 พร้อมทั้งเชิญผู้แทนจากกรมปศุสัตว์ และ อย. ชี้แจงให้ข้อมูลเพิ่มเติมถึงขั้นตอนกระบวนการในการป้องกันกําจัดโรคพิษสุนัขบ้าว่าเป็นไปตามมาตรฐานมากน้อยเพียงใด เพื่อให้กรรมการได้ทราบข้อเท็จจริงเบื้องต้น ณ กระทรวงเกษตรและสหกรณ์
2. กระบวนการและขั้นตอนการจัดซื้อวัคซีนป้องกันโรคพิษสุนัขบ้าของกรมปศุสัตว์ เพื่อตรวจสอบว่ามีข้าราชการและบุคคลในครอบครัวมีส่วนเกี่ยวข้อง และมีผู้มีส่วนได้รับประโยชน์หรือไม่ โดยจะตรวจสอบเอกสารจัดซื้อวัคซีนย้อนหลัง 10 ปี จากกรมปศุสัตว์ รวมทั้งเอกสารรายงานตรวจสอบการจัดซื้อย้อนหลังจากหน่วยตรวจสอบภายในกระทรวงเกษตรและสหกรณ์เพื่อความโปร่งใส ตลอดจนตรวจสอบระบบควบคุมคุณภาพของวัคซีนว่ามีคุณภาพหรือหมดอายุหรือไม่ ทั้งนี้ คณะกรรมการฯ จะทํางานกันอย่างเต็มที่เพื่อให้มีความถูกต้อง ชัดเจน ครบถ้วน เพื่อให้เป็นไปตามกรอบระเวลา 30 วันที่กําหนด
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เยี่ยมชมบูธกรมบังคับคดี ภายในงาน MONEY EXPO ๒๐๑๗
วันจันทร์ที่ 15 พฤษภาคม 2560
ปลัดกระทรวงยุติธรรม เยี่ยมชมบูธกรมบังคับคดี ภายในงาน MONEY EXPO ๒๐๑๗
ปลัดกระทรวงยุติธรรม เยี่ยมชมบูธกรมบังคับคดี ภายในงาน MONEY EXPO ๒๐๑๗
เมื่อวันเสาร์ที่ ๑๓ พฤษภาคม ๒๕๖๐ เวลา ๑๖.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
ได้เข้าเยี่ยมชมการดําเนินงานและให้กําลังใจเจ้าหน้าที่ภายในบูธกรมบังคับคดี ภายใต้แนวคิด LED ๔.๐
ในงานมหกรรมการเงิน ครั้งที่ ๑๗ “MONEY EXPO ๒๐๑๗”
โดยมีนางสาวรื่นวดี สุวรรณมงคล อธิบดีกรมบังคับคดี
พร้อมด้วยคณะผู้บริหารและเจ้าหน้าที่กรมบังคับคดี ให้การต้อนรับฯ
ณ อาคารชาเลนเจอร์ ๒ - ๓ อิมแพ็ค เมืองทองธานี
รัฐบาลไทย-ข่าวทำเนียบรัฐบาล- กระทรวงยุติธรรม โดยสำนักงาน ป.ป.ส.จัดกิจกรรมวิ่งเพื่อพ่อ ต่อต้านยาเสพติด Run for Dad Against Drugs
วันจันทร์ที่ 26 มิถุนายน 2560
กระทรวงยุติธรรม โดยสํานักงาน ป.ป.ส.จัดกิจกรรมวิ่งเพื่อพ่อ ต่อต้านยาเสพติด Run for Dad Against Drugs
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานเปิดกิจกรรมวิ่งเพื่อพ่อ ต่อต้านยาเสพติด (Run for Dad Against Drugs) เนื่องในวันต่อต้านยาเสพติดโลก (๒๖ มิถุนายน) ประจําปี ๒๕๖๐
เมื่อวันอาทิตย์ที่ ๒๕ มิถุนายน ๒๕๖๐ เวลา ๐๕.๓๐ น.
ณ สวนหลวง ร.๙ เขตประเวศ กรุงเทพฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดกิจกรรมวิ่งเพื่อพ่อ ต่อต้านยาเสพติด (Run for Dad Against Drugs)
เนื่องในวันต่อต้านยาเสพติดโลก (๒๖ มิถุนายน) ประจําปี ๒๕๖๐
ซึ่งกิจกรรมวิ่ง แบ่งออกเป็น ๓ ประเภท คือ
ประเภทระยะทาง ๑๐.๕ กิโลเมตร (ชาย) ประเภทระยะทาง ๑๐.๕ กิโลเมตร (หญิง)
และประเภทระยะทาง ๓ กิโลเมตร (Fun Run)
โดยมีผู้บริหารจากกระทรวงยุติธรรม ผู้สนับสนุนกิจกรรม ศิลปินดาราและประชาชนเข้าร่วมฯ เป็นจํานวนมาก
ซึ่งกิจกรรมดังกล่าวจัดขึ้นเพื่อให้ประชาชนได้ร่วมแสดงความอาลัยแด่พระบาทสมเด็จพระปรมินทร มหาภูมิพลอดุลยเดช
รวมทั้งเพื่อสร้างการรับรู้ให้ประชาชนได้ตระหนักและเห็นถึงความสําคัญของการป้องกันและแก้ไขปัญหายาเสพติด
รวมถึงร่วมกันแสดงพลังและเจตนารมณ์ในการต่อต้านยาเสพติด เนื่องในวันต่อต้านยาเสพติดโลก
ทั้งนี้ รายได้ส่วนหนึ่งจากการจัดกิจกรรมดังกล่าว ได้ร่วมบริจาคเงินสมทบทุน
ให้แก่มูลนิธิพระดาบสเพื่อสนับสนุนเยาวชนผู้ด้อยโอกาสทางการศึกษา จํานวน ๔๑๙,๕๐๐ บาท
สําหรับรายชื่อผู้เข้าเส้นชัยลําดับที่ ๑ - ๓ มีดังนี้
๑.ประเภทระยะทาง ๑๐.๕ กิโลเมตร (ชาย) รางวัลชนะเลิศ ได้แก่ คุณนพพร เพชรกลาง
รองชนะเลิศอันดับ ๑ ได้แก่ คุณอนัส กําทรัพย์ รองชนะเลิศอันดับ ๒ ได้แก่ คุณประจักษ์ อินโต
๒.ประเภทระยะทาง ๑๐.๕ กิโลเมตร (หญิง) รางวัลชนะเลิศ ได้แก่ คุณธัญลักษณ์ จันทราช
รองชนะเลิศอันดับ ๑ ได้แก่ คุณโนราห์ ต้นศรีพรรณ รองชนะเลิศอันดับ ๒ ได้แก่ คุณอชิรญา ค้วงแก้ว
๓.ประเภทระยะทาง ๓ กิโลเมตร (Fun Run) รางวัลชนะเลิศ ได้แก่ คุณอาจหาญ มั่นคง
รองชนะเลิศอันดับ ๑ ได้แก่ คุณกิตติภณ นิวาสรัมย์ รองชนะเลิศอันดับ ๒ ได้แก่ คุณปภาดา นิลวิสุทธิ์
โดยได้รับโล่รางวัลจากรัฐมนตรีว่าการกระทรวงยุติธรรม
รัฐบาลไทย-ข่าวทำเนียบรัฐบาล-คณะกรรมการพัฒนาและบริหารจัดการผลไม้ มีมติเห็นชอบระงับการนำเข้ามังคุดจากอินโดนีเซีย
วันจันทร์ที่ 2 กรกฎาคม 2561
คณะกรรมการพัฒนาและบริหารจัดการผลไม้ มีมติเห็นชอบระงับการนําเข้ามังคุดจากอินโดนีเซีย
คณะกรรมการพัฒนาและบริหารจัดการผลไม้ มีมติเห็นชอบระงับการนําเข้ามังคุดจากอินโดนีเซีย มีผลตั้งแต่วันที่ 21 กรกฎาคม 2561 เป็นต้นไป พร้อมหาแนวทางบริหารจัดการผลไม้ภาคเหนือ (ลําไย) และแนวทางบริหารจัดการผลไม้ภาคใต้ (ทุเรียน มังคุด เงาะ ลองกอง)
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการพัฒนาและบริหารจัดการผลไม้ ครั้งที่ 3/2561 ณ กระทรวงเกษตรและสหกรณ์ ว่า คณะกรรมการพัฒนาและบริหารจัดการผลไม้มีมติเห็นชอบระงับการนําเข้ามังคุดจากอินโดนีเซีย ตั้งแต่วันที่ 21 กรกฎาคม 2561 เป็นต้นไป เนื่องจากอินโดนีเซียไม่ได้ดําเนินการตามเงื่อนไขการตรวจประเมินแหล่งผลิตตามข้อกําหนดของพระราชบัญญัติกักพืช ซึ่งเป็นเรื่องสําคัญมากในเรื่องการควบคุมความปลอดภัยของสินค้าเกษตรและอาหารนําเข้าของไทย ซึ่งประเทศไทยได้มีมาตรการผ่อนผันให้นําเข้ามังคุดจากอินโดนีเซีย ภายใต้บทเฉพาะกาลของประกาศกระทรวงเกษตรและสหกรณ์ “เรื่อง กําหนดพืช และพาหะจากแหล่งที่กําหนดเป็นสิ่งต้องห้าม ข้อยกเว้น และเงื่อนไขตามพระราชบัญญัติกักพืช พ.ศ. 2507 (ฉบับที่ 5) พ.ศ. 2550” โดยมีเงื่อนไขให้อินโดนีเซียแจ้งข้อคิดเห็นต่อร่างเงื่อนไขการนําเข้ามังคุด และเชิญเจ้าหน้าที่จากกรมวิชาการเกษตรไปตรวจประเมินแหล่งผลิต แต่อินโดนีเซียไม่ได้ดําเนินการตามเงื่อนไขดังกล่าว ดังนั้น กรมวิชาการเกษตรจึงมีหนังสือไปยังกระทรวงเกษตรอินโดนีเซีย เพื่อแจ้งระงับการนําเข้ามังคุด และยกเลิกใบอนุญาตการนําเข้าทั้งหมด ทําให้หลังจากนี้หากอินโดนีเซียต้องการส่งออกมังคุดมายังไทยจะต้องดําเนินการตามเงื่อนไขของกรมวิชาการเกษตรเท่านั้น
ทั้งนี้ จากข้อมูลจากศูนย์เทคโนโลยีและการสื่อสาร กระทรวงพาณิชย์ประเทศไทยได้นําเข้ามังคุดจากอินโดนีเซีย ในปี 2560 มีมูลค่าประมาณ 113 ล้านบาท (6,000 ตัน) โดยในปี 2561 (ม.ค.- พ.ค.) มีมูลค่าประมาณ 360 ล้านบาท (11,000 ตัน)
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า นอกจากนี้ ที่ประชุมมีมติเห็นชอบแผนบริหารจัดการผลไม้ภาคเหนือ (ลําไย) ปี 2561 ซึ่งกระทรวงเกษตรและสหกรณ์ โดยกรมส่งเสริมการเกษตร คาดว่าจะมีปริมาณลําไยออกมาจํานวน 381,498 ตัน ซึ่งคณะกรรมการฯ มีแนวทางบริหารจัดการ ได้แก่ 1) การกระจายผลผลิตภายในประเทศ จํานวน 28,084 ตัน 2) การแปรรูป จํานวน 270,870 ตัน แบ่งเป็น โรงงานผลไม้กระป๋องหรือน้ําสกัดผลไม้เข้มข้น และการแปรรูปอบแห้ง และ 3) การส่งออก จํานวน 82,544 ตัน
สําหรับแนวทางบริหารจัดการผลไม้ภาคใต้ (ทุเรียน มังคุด เงาะ ลองกอง) ปี 2561 ที่ประชุมได้มีแนวทางบริหารจัดการผลผลิตที่คาดว่าจะออกมากในช่วงเดือนกรกฎาคม - เดือนสิงหาคม ได้แก่ ทุเรียน คาดว่าจะมีปริมาณผลผลิต จํานวน 219,323 ตัน โดยจะมีการส่งออก ล้ง/จุดรับซื้อ จํานวน 139,103 ตัน การกระจายผลผลิตภายในประเทศ 76,620 ตัน และการแปรรูป จํานวน 3,600 ตัน มังคุด คาดว่าจะมีปริมาณผลผลิต จํานวน 105,196 ตัน โดยจะมีการส่งออก ล้ง/จุดรับซื้อ จํานวน 47,774 ตัน การกระจายผลผลิตภายในประเทศ จํานวน 57,133 ตัน และการแปรรูป 289 ตัน เงาะ คาดว่าจะมีปริมาณผลผลิต จํานวน 82,575 ตัน โดยจะมีการส่งออก ล้ง/จุดรับซื้อ จํานวน 6,584 ตัน การกระจายผลผลิตภายในประเทศ จํานวน 75,398 ตัน และการแปรรูป 593 ตัน และ ลองกอง คาดว่าจะมีปริมาณผลผลิต จํานวน 70,188 ตัน โดยจะมีการส่งออก ล้ง/จุดรับซื้อ จํานวน 5,465.40 ตัน แลการกระจายผลผลิตภายในประเทศ จํานวน 64,722.60 ตัน
รัฐบาลไทย-ข่าวทำเนียบรัฐบาล-เตือนผู้แสวงหาประโยชน์โดยมิชอบจากมาตรการเยียวยา 5,000 บาท (3 เดือน) ไม่ควรฉวยโอกาสในช่วงวิกฤติ หน่วยงานรัฐตรวจสอบอย่างเข้มงวด หากพบจะดำเนินคดีตามกฎหมายทันที
วันเสาร์ที่ 28 มีนาคม 2563
เตือนผู้แสวงหาประโยชน์โดยมิชอบจากมาตรการเยียวยา 5,000 บาท (3 เดือน) ไม่ควรฉวยโอกาสในช่วงวิกฤติ หน่วยงานรัฐตรวจสอบอย่างเข้มงวด หากพบจะดําเนินคดีตามกฎหมายทันที
คลังได้รับรายงานเกี่ยวกับการเริ่มมีพฤติกรรมแสวงหาประโยชน์โดยมิชอบจากมาตรการเยียวยา 5,000 บาท (3 เดือน) โดยกลุ่มมิจฉาชีพที่ฉวยโอกาสในช่วงวิกฤติเอารัดเอาเปรียบผู้ได้รับความเดือดร้อนจากไวรัส Covid-19 ผ่านวิธีการต่างๆ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ได้รับรายงานเกี่ยวกับการเริ่มมีพฤติกรรมแสวงหาประโยชน์โดยมิชอบจากมาตรการเยียวยา 5,000 บาท (3 เดือน) โดยกลุ่มมิจฉาชีพที่ฉวยโอกาสในช่วงวิกฤติเอารัดเอาเปรียบผู้ได้รับความเดือดร้อนจากไวรัส Covid-19 ผ่านวิธีการต่างๆ เช่น การหักหัวคิวหรือการหลอกลวงประชาชน เป็นต้น จึงขอตักเตือนไปยังกลุ่มผู้มีพฤติกรรมดังกล่าว ขอให้หยุดการกระทําทันที เนื่องจากในขณะนี้หน่วยงานรัฐที่เกี่ยวข้องมีการตรวจสอบอย่างเข้มงวด และพร้อมจะดําเนินการตามกฎหมายทันที ซึ่งการกระทําดังกล่าวเป็นความผิดฐานฉ้อโกง ตามประมวลกฎหมายอาญา ต้องระวางโทษจําคุกไม่เกินสามปี หรือปรับไม่เกินหกหมื่นบาท หรือทั้งจําทั้งปรับ
ทั้งนี้ ขอให้ประชาชนช่วยกันสอดส่อง หากพบข้อเสนออื่นใดที่เกี่ยวข้องกับมาตรการเยียวยา 5,000 บาท (3 เดือน) ซึ่งไม่ได้มาจากรัฐบาลหรือหน่วยงานที่เกี่ยวข้อง ขอให้พึงระวังและอย่าหลงเชื่อโดยง่าย และขอเน้นย้ําว่า มาตรการเยียวยา 5,000 บาท (3 เดือน) เปิดรับลงทะเบียนผ่านทาง www.เราไม่ทิ้งกัน.com เริ่มตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป โดยจะเปิดรับลงทะเบียนอย่างต่อเนื่อง ตลอด 24 ชั่วโมงทุกวัน เพื่อให้ครอบคลุมแรงงาน ลูกจ้างชั่วคราว หรือผู้ประกอบอาชีพอิสระ ซึ่งได้รับผลกระทบจากไวรัส Covid-19 อย่างทั่วถึง และการจ่ายเงินเยียวยาจะจ่ายครั้งละ 5,000 บาทต่อเดือน เป็นเวลา 3 เดือนต่อเนื่อง ตั้งแต่เดือนเมษายนถึงเดือนมิถุนายน 2563 เท่านั้น
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421-25, 3427, 3429-30, 3572 (ในวันและเวลาราชการ)
รัฐบาลไทย-ข่าวทำเนียบรัฐบาล-ก.อุตฯ ร่วมหารือ สอท. เพื่อขับเคลื่อนเศรษฐกิจภาคอุตสาหกรรม
วันศุกร์ที่ 19 ตุลาคม 2561
ก.อุตฯ ร่วมหารือ สอท. เพื่อขับเคลื่อนเศรษฐกิจภาคอุตสาหกรรม
ก.อุตฯ ร่วมหารือ สอท. เพื่อขับเคลื่อนเศรษฐกิจภาคอุตสาหกรรม
วันนี้ ( 19 ตุลาคม 2561) นายพสุ โลหารชุน ปลัดกระทรวงอุตสาหกรรม เป็นประธานการประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ครั้งที่ 3-3/2561 โดยมี นายสุพันธ์ มงคลสุธี ประธานสภาอุตสาหกรรมแห่งประเทศไทย เป็นประธานร่วม เพื่อหารือเกี่ยวกับความก้าวหน้าในการขับเคลื่อนเศรษฐกิจภาคอุตสาหกรรมระหว่างกระทรวงอุตสาหกรรมและสภาอุตสาหกรรมแห่งประเทศไทย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
โดยมีประเด็นในการร่วมหารือเพื่อขับเคลื่อนเศรษฐกิจภาคอุตสาหกรรมระหว่างกระทรวงอุตสาหกรรมและสภาอุตสาหกรรมแห่งประเทศไทย ประกอบด้วย 1) การรายงานความคืบหน้าของกิจกรรมการให้ความรู้ด้านการเงิน (Financial Literacy) แก่ผู้ประกอบการของคณะทํางานเพื่อการส่งเสริมและพัฒนาผู้ประกอบการเอสเอ็มอี โดยผู้ประกอบการที่เข้าร่วมกิจกรรมดังกล่าวสามารถขอสินเชื่อจาก SME Bank และ SCB ได้ ทั้งนี้เพื่อแก้ปัญหาการกู้เงินนอกระบบ 2) คณะทํางานพัฒนาอุตสาหกรรมใหม่ (Industry 4.0 และ S-curve) ได้เสนอแนวคิดเศรษฐกิจหมุนเวียน (Circular Economy) เพื่อปรับปรุงการผลิตสู่ Factory 4.0 เพิ่มมูลค่าอุตสาหกรรมและสร้างผลิตภัณฑ์ใหม่จากขยะภายในประเทศ และปรับรูปแบบการดําเนินธุรกิจ สร้าง Circular Enterprises และ Startups 3) คณะทํางานการพัฒนาอุตสาหกรรมอย่างยั่งยืน โดยได้สนับสนุนผู้ประกอบการให้มีการดําเนินงานด้วยความโปร่งใส มีความรับผิดชอบ มีมาตรฐานและได้รับการยอมรับ โดยขับเคลื่อนอุตสาหกรรมสู่อุตสาหกรรมสีเขียว ผลัดดันการใช้ระบบ Smart Manifest and Fully Control เพื่อกํากับดูแลตั้งแต่แหล่งกําเนิดไปยังแหล่งกําจัดหรือแหล่งบําบัด และเพิ่มแรงจูงใจให้โรงงานมุ่งสู่การพัฒนาที่ยั่งยืน 4) คณะทํางานพัฒนาอุตสาหกรรมเชิงพื้นที่ ได้ร่วมกันพัฒนาและแก้ไขปัญหาอุปสรรคในเขตพื้นที่ต่าง ๆ ทุกภูมิภาค อาทิเช่น การแก้ไขปัญหาผังเมือง การแก้ไขระบบบําบัดน้ําเสีย การส่งเสริมนวัตกรรมปาล์มน้ํามันและการพัฒนาผลิตภัณฑ์ไม้ยางพารา การปรับลดโครงการที่มีความซ้ําซ้อน และการสร้างบุคลากรเพื่อรองรับการผลิตรถยนต์ไฟฟ้า และ5) คณะทํางานแก้ไขปัญหาอุปสรรคในการประกอบการอุตสาหกรรม ได้ร่วมกันแก้ไขปัญหาต่าง ๆ อาทิ แก้ไขปัญหาอุปสรรคด้านผังเมืองที่มีผลต่อการพัฒนาอุตสาหกรรม โดยได้ขอความอนุเคราะห์จากกรมโยธาธิการและผังเมือง เพื่อขอข้อมูลสถานะผังเมืองทั่วประเทศและร่วมหารือเพื่อแก้ปัญหากับกรมโรงงานอุตสาหกรรมต่อไป และเสนอข้อคิดเห็นเพื่อปรับปรุงระเบียบกรมโรงงานอุตสาหกรรม ภายใต้ประกาศกระทรวงอุตสาหกรรม เรื่อง การป้องกันและระงับอัคคีภัยในโรงงาน พ.ศ. 2552 แก้ไขปัญหาหลักเกณฑ์การขออนุญาตนําวัสดุที่ไม่ใช้แล้วออกนอกโรงงาน (สก.2) กรณีการทําปุ๋ยหมักหรือสารปรับปรุงคุณภาพดิน โดยขอให้ทบทวนหลักเกณฑ์ (สก.2) กรณีการทําปุ๋ยหมักและเสนอการทดลองใช้ตะกอนชีวภาพจากระบบบําบัดน้ําเสียอุตสาหกรรมปิโตรเคมีเป็นวัสดุผลิตสารปรับปรุงคุณภาพดิน
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ดูการพัฒนาที่นาร้างให้นำกลับมาใช้ประโยชน์
วันจันทร์ที่ 2 มีนาคม 2563
รมช.ธรรมนัส ลงพื้นที่ดูการพัฒนาที่นาร้างให้นํากลับมาใช้ประโยชน์
รมช.ธรรมนัส ลงพื้นที่ดูการพัฒนาที่นาร้างให้นํากลับมาใช้ประโยชน์ สร้างอาชีพ สร้างรายได้ให้แก่เกษตรกรจ.นราธิวาส
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ได้เปิดเผยภายหลังลงพื้นที่ตรวจราชการในพื้นที่บ้านตะปัง อ.ศาลาใหม่ จ.นราธิวาส ว่า กระทรวงเกษตรและสหกรณ์ โดย กรมพัฒนาที่ดิน ได้จัดทําโครงการพัฒนาพื้นที่นาร้าง เพื่อฟื้นฟูพื้นที่นาร้างให้สามารถนํามาใช้ประโยชน์ทางการเกษตรได้ โดยสนับสนุนให้มีการอนุรักษ์ดินและน้ํา การจัดการดิน การใช้วัสดุปรับปรุงดิน เพื่อสร้างโอกาสให้เกษตรกรได้มีทางเลือกในการประกอบอาชีพ เป็นการสร้างรายได้และความเข้มแข็งทางเศรษฐกิจ โดยพื้นที่บ้านตะปัง ม.2 ตําบลศาลาใหม่ อําเภอตากใบ จังหวัดนราธิวาส มีเกษตรกรที่เข้าร่วมโครงการจํานวน 135 ราย พื้นที่ดําเนินการ 705 ไร่
“คุณภาพดินที่บ้านตะปังนั้น เป็นชุดดินตากใบ ดินบนมีเนื้อดินเป็นดินร่วนปนทรายแป้งหรือดินร่วนเหนียวปนทรายแป้ง ดินล่างมีเนื้อดินเป็นดินร่วนเหนียวปนทรายแป้งหรือดินร่วนปนดินเหนียว ทําให้มีปฏิกิริยาเป็นกรดจัดมาก โดยมีค่า pH4.5 ทางกระทรวงเกษตรฯ โดยทางกรมพัฒนาที่ดินจึงเร่งฟื้นฟูพื้นที่นาร้าง เพื่อให้ทางเกษตรกรปลูกปาล์มน้ํามัน และปลูกพืชอาหารสัตว์ โดยส่งเสริมและสนับสนุนให้ใช้ปูนโดโลไมท์ อัตรา 500 กก/ไร่ ร่วมกับการใช้ปุ๋ยอินทรีย์อัตรา60 กก/ต้น พร้อมทั้งใช้น้ําหมักชีวภาพร่วมด้วย พบว่าดินมีไส้เดือนเพิ่มขึ้น และทําให้มีผลผลิตเฉลี่ย 3 ตัน/ไร่/ปี ” ร้อยเอก ธรรมนัส กล่าว
ทั้งนี้ ปูนโดโลไมท์จะช่วยปรับค่ากรด-ด่างของดิน ในดินที่มีสภาพเป็นกรด คือ ค่ากรด-ด่าง (พีเอช, pH) น้อยกว่า5.0 จะส่งผลให้ธาตุอาหารที่อยู่ในดินหรือจากการใส่ปุ๋ย ละลายออกมาได้ไม่ดี ทําให้รากพืชดูดไปใช้ได้น้อย หรือมีความเป็นประโยชน์ต่ํา พบว่าถ้าค่า pH ของดินเท่ากับ 5.0 ประสิทธิภาพการใช้ปุ๋ยของต้นพืชจะเหลือเพียง 46% และในปี 2561 ได้ส่งเสริมและสนับสนุนให้เกษตรกรใช้ปูนโดโลไมท์อัตรา 500 กก./ไร่ ตามค่าวิเคราะห์ดิน พบว่าในปี2562 ดินมี pH เพิ่มขึ้นจาก 4.5 เป็น 5.0 พร้อมทั้งในพื้นที่บ้านตะปังเป็นที่ตั้งวิสาหกิจชุมชน (กลุ่มผู้ผลิตปุ๋ยอินทรีย์) ซึ่งได้ดําเนินการส่งเสริมและสนับสนุนการทําปุ๋ยอินทรีย์คุณภาพสูงใช้เองภายในสมาชิก และจําหน่ายให้แก่เกษตรกรที่สนใจ โดยปัจจุบันมีสมาชิกทั้งหมด 74 ราย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รัฐมนตรีฯ อุตตม เป็นประธานการประชุมหารือและตรวจเยี่ยมสำนักงาน EEC
วันพุธที่ 31 ตุลาคม 2561
รัฐมนตรีฯ อุตตม เป็นประธานการประชุมหารือและตรวจเยี่ยมสํานักงาน EEC
รัฐมนตรีฯ อุตตม เป็นประธานการประชุมหารือและตรวจเยี่ยมสํานักงาน EEC
วันนี้ (31 ตุลาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการประชุมหารือและตรวจเยี่ยมสํานักงานคณะกรรมการนโยบายเขตพัฒนาพิเศษภาคตะวันออก (EEC) พร้อมด้วย นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นางสาวสมจินต์ พิลึก ผู้ว่าการการนิคมอุตสาหกรรม และผู้บริหารกระทรวงอุตสาหกรรม เข้าร่วม โดยมี นายคณิศ แสงสุพรรณ เลขาธิการคณะกรรมการนโยบายเขตพัฒนาภาคพิเศษตะวันออก และคณะผู้บริหาร ให้การต้อนรับ ณ ห้องประชุม ชั้น 30 อาคาร CAT Tower บางรัก กรุงเทพฯ